આલોક પોતાના પેરેન્ટ્સ સાથે કોલકાતામાં ભાડાના મકાનમાં રહે છે. ઘરની પરિસ્થિતિ ઘણી જ ખરાબ છે. તેના પિતા કોલકાતાના રસ્તાઓ પર ફરી-ફરીને બાળકોના કપડાં વેચે છે. માતા જ્યોતિ હાઉસવાઈફ છે. શો દરમિયાન માધુરીને ખ્યાલ આવ્યો હતો કે આલોકની પાસે પોતાનું ઘર નથી અને તેને ઘર આપવાનો નિર્ણય કર્યો હતો. માધુરીએ શો સાથે જોડાયેલા જજ શશાંક તથા હોસ્ટ અર્જુન સાથે વાત કરી હતી. ત્રણેયે સાથે મળીને આલોકને કોલકાતામાં ઘર ગિફ્ટમાં આપ્યું હતું. આલોકે પિતાના ઘરના ઘરનું સપનું પૂરું કર્યું હતું. આ ઘરની કિંમત 10 લાખ રૂપિયા છે, જેમાં માધુરીએ પાંચ લાખ આપ્યા છે અને શશાંક-અર્જુને અઢી-અઢી લાખ રૂપિયા આપ્યા છે. આલોક પોતના પેરેન્ટ્સનું એક માત્ર સંતાન છે. તેનું ઘર હાવડા સ્ટેશનથી 2 કિમી દૂર લિલુઆ દાસપાડા ઓટો સ્ટેન્ડની પાસે છે. નવું ઘર જૂના ઘરની નજીકમાં આવેલી બિલ્ડિંગમાં છે.